Beplan Jou Troue 11 Van 12 - Mooi Troues
Ons het einde November die tiende van ons twaalf maande trou beplanning aftiklys gedeel. Hierdie is maand elf van twaalf. Met ander woorde twee maande voor jou troudag. Dit is die nodige informasie wat oor twaalf maande opgebreek sal word in kleiner stukkies, sodat dit nie so oorweldigend is om jou troue te beplan nie. Lees mooi deur elke een van die hoofpunte, om seker te maak wat jy moet doen. Om 'n troue te beplan is baie stresvol, veral as jy dit self beplan, maar Mooi Troues help jou om dit maklik en pynloos te doen. Klik hier om meer advies artikels te lees.
KOOP GESKENKE VIR OUERS EN GASTE:
Koop Geskenke vir alle ouers wat die troue bywoon as 'n dankie geskenk. As jy die begroting het om vir elke gas 'n spesiale dankie geskenk te koop, is dit nou die perekte tyd om na jou geskenk opsies te kyk.
MAAK LAASTE VERANDERINGE AAN DIENSVERSKAFFERS:
As jy nog enige veranderinge moet maak aan jou Diensverskaffers is dit nou jou laaste keer. Moet nie te kort voor die troue enige Diensverskaffers verander nie. Dit kan gevaarlik wees en jy mag nie kry waarvoor jy soek nie. Fokus op jou bestaande Diensverskaffers en bespreek eerder met hulle as jy 'n nuwe idee het.
GAAN WEER DEUR JOU NOTA'S:
Heel aan die begin het ons gesê jy moet 'n Pinterest bord of iets soortgelyk hê waar jy al jou idees en nota's ook kan hou. As jy nie een het nie is dit nou die tyd om een bymekaar te kry om al jou idees bymekaar te hou. Gaan deur al jou nota's, al jou verskaffers en jou beplanning nota's. Maak seker jy het wel alles wat jy wou hê en as jy dink jy kort nog iets doen jou navorsing.